ན་མོ་གུ་རུ།
སློབ་དཔོན་པ་ཏྲེ་འབྱུང་གནས་རྒྱལ་པོ་ཁྲི་སྲོང་ལྡེའུ་བཙན་གྱིས་སྤྱན་དྲངས་ནས།ཟག་དམར་ན་བཞུགས་པའི་དུས་སུ།དད་ལྡན་བཟའ་དགེ་ལྡན་མ་ཞེས་བྱ་བ།རྒན་མོ་དད་པ་ཆེ་བ་སློབ་དཔོན་ལ་ཤིན་ཏུ་མོས་པ་གཅིག་ཡོད་པ་དེས།གཡོག།
མོ་མར་གོང་བཟའ་རིན་ཆེན་མཚོ་ཞེས་བྱ་བ་ལ་ནངས་པར་ཆབ་ཞོ་ཞལ་བུ་རེ་ལ་རྒུན་འབྲུམ་གྱི་ཕྱེ་ཚུམ་རེ་བཏབ་ནས།སློབ་དཔོན་ལ་དྲང་དུ་བཏང་ངོ་།།དེ་ནས་སློབ་དཔོན་བསམ་ཡས་སུ་བཞུད་པའི་ལམ་ཁར་རྒན་མོས་ཕྱག་དང་བསྐོར་བ་བྱས
ནས་ཞུས་པ།སློབ་དཔོན་ཆེན་པོ་ལགས།སློབ་དཔོན་ནི་བཞུད་ཁ་མ།རྒན་མོ་འཆི་ཁ་མ།བདག་གཅིག་ཏུ་བུད་མེད་ཀྱི་ལུས་ཐོབ་པས་སྐྱེ་བ་དམན།གཉིས་སུ་བློ་དཔན་པས་ཤེས་རབ་དང་ཐོས་པ་ཆུང་།གསུམ་དུ་ན་སོ་རྒས
ཤེས་པཀྲུགས་ནས་མིག་མི་གསལ་བས།སློབ་དཔོན་ཆེན་པོས་རྒན་མོ་ལ་ཚེག་ཆུང་བ་གོ་སླ་བ།ཉམས་སུ་བླང་བདེ་བ་དོན་ཆེ་བ།རྒན་མོ་འཆི་ཁ་མའི་གདམས་ངག་གཅིག་ཞུ་འཚལ་ཞུས་པས།ཉིརློབ་དཔོན་གྱི་ཞལ་ནས་རྒན་མོ
ཁྱོད་སུ་ཡིན་གསུངས་པས།རྒན་མོས་ཞུས་པ།ཁོལ་མོ་ངན་མ་འདི་ནངས་པར་གྱི་རིགས་ལ།ཆབ་ཞོ་ཞལ་བུ་རེ་འདྲེན་དུ་བཏང་བ་དེ་ལགས་ཞེས་ཞུས་པས།སློབ་དཔོན་གྱི་ཞལ་ནས།ཁྲི་ལོང་ལྡེའུ་བཙན་པས་ཀྱང་དད་པ

ཆེཚེ་བ་གཅིག་དེ་ཡིན་ཨང་གསུངས་ནས།རྒན་མོ་དཔོན་གཡོག་ལ་གདམས་པ་བཏབ་པ།རྒན་མོ་སྐྱིལ་ཀྲུང་ཆོས་ལ་ལུས་དྲང་པོར་བསྲང་ལ་དར་ཅིག་སེམས་ཀློད་ལ་ཞོག་ཅིག་གསུངས་ནས།སློབ་དཔོན་གྱི་རྐུན་མོའི་སྙིང་གར
མཛུབ་མོ་བཙུགས་ཏེ་གདམས་པ་བཏབ་པ་ནི་འདིའོ།།རྒན་མོ་ཉོན་མཛོད་ཅིག།ཡང་དག་པར་རྫོགས་པའི་སངས་རྒྱས་ཀྱི་དགོངས་པ་དང་།ཁམས་གསུམ་གྱི་སེམས་ཅན་གཉིས་ལ་ཁྱད་ཅི་ཡོད་བྱས་ན།སེམས་རྟོགས་མ་རྟོགས
གཉིས་ལས་མེད།སེམས་ཉིད་ཀྱི་དོན་རྟོགས་པས་སངས་རྒྱས།མ་རྟོགས་པས་འཁོར་བར་འཁྱམས་པ་ཡིན།སངས་རྒྱས་ཀྱི་ཡེ་ཤེས་རང་ལ་ཡོད་ཀྱང་ངོ་མ་ཤེས་པ་ཡིན།དེ་ཡང་སངས་རྒྱས་ཀྱི་རྒྱུ་དེ་སེམས་ཅན་ཐམས་ཅད་ལ
ཡོད།སྒོས་དེལ་འབྱོར་ཐོབ་པའི་མི་ལ་ཡོད་དེ།དེ་ཡང་སྐྱེས་པ་ལ་སངས་རྒྱས་ཀྱི་རྒྱུ་ཆེ་ལ།བུད་མེད་ལ་སངས་རྒྱས་ཀྱི་རྒྱུ་ཆུང་བ་མེད།དེས་ན་སྐྱེ་བ་བུད་མེད་དུ་སྐྱེས་ཀྱང་འགལ་བ་མེད་དོ་གསུངས།དེ་ལ་ཡེ་ཤེས་དེ་རྟོགས་ཤིང་ཤེས་པར
བྱེད་པཔ་ལ།སངས་རྒྱས་ཀྱིས་ཆོས་ཀྱི་སྒོ་མོ་བརྒྱད་ཁྲི་བཞི་སྟོང་གསུངས་ཀྱང་།དེའི་དོན་ཤེས་པར་བྱེད་པ་ལ་བླ་མའི་གདམས་ངག་གི་ཚིག་གསུམ་དུ་འདུས་པས།བློ་དམན་ཞིང་ཤེས་རབ་ཆུང་ཡང་མི་ལྟོས་གསུངས།དེ་ལྟར་ཆོས་ཉིད་ཀྱི
དོན་སངས་རྒྱས་ཀྱི་དགོངས་པ་ཚིག་གསུམ་ནི་ཕྱི་གཟུང་བའི་ཡུལ་དག་པས་སྣང་བ་རང་སར་གྲོལ།ནང་འཛིན་པའི་སེམས་དག་པས་འཛིན་མེད་ཀྱི་རིག་པ་རང་སར་གྲོལ།བར་དུ་འོད་གསལ་ཉམས་དགའ་ནས་རང་ངོ་རང་གིས་ཤེས་པའོ།།དེ་ལ་ཕྱི
གཟུང་བའི་ཡུལ་ཇི་ལྟར་དག་ན།རིག་པ་བྱང་ཆུབ་ཀྱི་སེམས་འདི་ལ།རྣམ་རྟོག་གི་བློས་མ་བསླད་པར་རང་གསལ་དུ་སྣང་བ་འདི་ལ་བཞག་པས།ཡུལ་སྣང་བ་ལ་འཛིན་པ་མ་ཞུགས་པས།སྣང་བ་གང་ལྟར་ཡང་དོན་དུ་བདེན་པར་མི་འཛིན་ཏེ།སྣང་བ་གང་།།

ཡིན་ས་རྡོ་རི་བྲེག་རྩི་ཤིང་ནགས་ཚལ་ཁྱིམ་དང་མཁར།ནོར་དང་འབྲུ།དགྲ་དང་གཉེན།སྤུན་དང་གྲོགས།བུ་དང་ཁྱོ་ལ་སོགས་པ་གང་ལའང་བདག་ཏུ་འཛིན་པ་མ་ཞུགས།སྣང་ཡང་དོན་དུ་མི་འཛིན་ཅིང
ཞེན་པ་མེད་པ་དེ་ཕྱི་གཟུང་བའི་ཡུལ་དག་པ་བྱ་བ་ཡིན།གཟུང་བའི་ཡུལ་དག་པ་ཟེར་ནའང་མེད་བཞིན་མི་འགྲོ།ཞེན་པ་དང་འཛིན་པ་མེད་པ།གསལ་ལ་སྟོང་པ།དཔེར་ན་མེ་ལོང་ནང་གི་གཟུགས་པ་རྙན་ལྟར་སྣང་ཡང་གཟུང་རྒྱུ་དང་འཛིན
པ་མེད་དེ།སྟོང་པ་འདྲ་བས་སྣང་ཡང་རང་སར་སྟོང་པའོ།།ནང་འཛིན་པའི་སེམས་དག་པས་རིག་པ་རང་སར་གྲོལ་བའི་མན་ངག་ནི།སེམས་རྣམ་རྟོག་འགྱུ་བྱེད་ཀྱི་དྲན་པ་དང་།དུག་ལྔ་གང་སྐྱེས་ཀྱང་།གང་དྲན་པ་དེ་ལ་བློས་མ་བཟུང་བས།།
འའགྱུ་བ་རང་སངྒ་སུ་འགྲོ་བས་སྟོང་སྟེ།འགྱུ་བྱེད་ཀྱི་སྐྱོན་གྱི་མ་གོས་པའོ།།ནང་རིག་པ་དྲི་མ་མེད་པ་ཟེར་ནས།བེམ་པོ་ཡི་རྡོ་ལྟར་འགྲོ་བ་མེད།རིག་པ་ལ་རྟོག་པའི་དྲི་མས་མ་འཛིན་པ་ལ་ཟེར་བ་ཡིན།དཔེར་ན་རིན་པོ་ཆེ་གསེར་གླིང་
ཕྱིསྦྱིན་པ་འདྲ།གསེར་གྱི་གླིང་དུ་ཕྱིན་ཙམ་ན།ས་རྡོའི་མིང་ཡང་མེད་པ་བཞིན་དུ།རང་རིག་པའི་ཡེ་ཤེས་སུ་གྲོལ་ཙམ་ན།རྣམ་རྟོག་གི་མིང་ཡང་མེད་པ་ཡིན་གསུངས།བར་དུ་འོད་གསལ་ཉམས་དགའ་བའི་མན་ངག་ནི།དེ་ཉམས
སུ་བླངས་པའི་དུས་སུ་རང་རིག་པ་དྲི་མ་མེད་པ་ལ་ས་ལེ་སང་དེ་ཐིག་གེ་བ་དེ་ཉམས་སུ་བླངས་པས་བདེ་བ་གསལ་ལ་མི་རྟོག་པ་གསུམ།ཞེན་འཛིན་དང་བློ་ཡིས་མ་བསླད་པའི་ཉམས་གཅིག་འོང་བས།དེ་སངས་རྒྱས་དགོངས་པ་ཡིན་པས
རང་ང་རང་གིས་ཤེས་པའོ།།དཔེར་ན་རང་གི་ཡིན་པ་ལ་འདི་ངའི་ཡིན་ཆེད་དུ་བསྒོམ་མི་དགོས།མ་ཡིན་སྙམ་པའི་རྣལ་འབྱོར་རྟོག་པ་གང་ཡང་མི་འཆར་རོ།།དཔེ་དེ་དང་འདྲ་བར་རང་གི་རིག་པ་ཆོས་ཉིད་ཡིན་པར་རང་གི་ངོ་ཤེས་ཙམ་ན།།

འཁོར་བའི་ཆོས་ཐམས་ཅད་ཆོས་ཉིད་ཡིན་སྙམ་དུ་བསྒོམ་མི་དགོས།མ་བསྒོམས་ཀྱང་ཆོས་ཉིད་ཀྱི་དོན་དང་མི་འབྲལ་ཏེ།མ་བསྒོམ་པའི་བསྒོམ་པ་བྱ་བ་ཡིན་ནོ།།ཆོས་ཐམས་ཅད་རང་བཞིན་མེད་པར་ཤེས་པ་དེ་ཡེ་ཤེས་ཀྱི་བུ།རིག་པ་ཆོས་ཀྱི་
དབྱིངས་ངོ་ཤེས་པས་རང་ངོ་རང་གི་ཤེས་པ་བྱ་བ་ཡིན་ནོ།།དུས་དེ་ཙམ་ན་སྐྱེ་བ་ལ་མཐོ་དམན་མེད།བྱ་བ་ལ་ཆེ་ཆུང་མེད།བློ་ལ་རྣོ་རྟུལ་མེད།ཤེས་རབ་ལ་ཆེ་ཆུང་མེད།ཐོས་པ་ལ་མང་ཉུང་མེད།ན་སོ་ལ་རྒས་གཞོན་མེད།ཤེས་པ
ལ་གསལ་མི་གསལ་མེད།ཚེག་ཆུང་ལ་གོ་སླ་བ།ཉམས་ལེན་བདེ་ལ་དོན་ཆེ་བ།འཆི་བ་ལ་ཉམ་མི་ང་བ།རྒན་མོ་དེ་ལྟར་ཉམས་སུ་ལེན་མཛོད།ཚེ་ལ་ལོང་མེད་པས་རྩོལ་བ་བསྐྱེད་མཛོད།བུ་ཁྱོའི་ཁོལ་པོར་གླག་མེད་ལོ་སྟོང་བྱེད
པཔ་ལས།རིག་པ་སྐད་ཅིག་བསྒོམ་པས་སྐྱེད་ཆེ།བླ་མས་གདམས་པའི་བརྒྱག་མྱུར་དུ་ཐོན།ཚེ་འདིའི་བྱ་བ་ལ་ཟིན་དུས་མེད་པས་སྒོམ་སླུབ་མཐར་ཕྱུང་མཛོད།རྒན་མོ་འཆི་ཁ་མི་འཚེར་བའི་སུན་མང་གདམས་པ་འདི་ཐོང་མཛོད།ཅེས་གསུང།
རྒན་མོའི་སྙིང་གར་ཕྱག་མཛུབ་བཙུགས་ནས་གདམས་པ་བཏབ་པས་མིང་ཡང་རྒན་མོ་མཛུབ་བཙུག་གི་གདམས་པ་ཞེས་བྱའོ།།རྒན་མོ་དཔོན་གཡོག་གཉིས་གྲོལ་ཏེ་གྲུབ་པ་ཐོབ་བོ།།ཕྱི་རབས་ཀྱི་དོན་དུ་མཁར་ཆེན་བཟའ་མཚོ་རྒྱལ་གྱིས་ཡི་གེར
བཀོད་པའོ།།རྒན་མོ་མཛུབ་བཙུག་གི་གདམས་ངག་རྫོགས་སོ།།དེ་ལྟར་ཕྱི་ནང་གི་ལམ་གྱི་རིམ་པ་འདི་དགེ་སློབ་དཔོན་ཆེན་པོ་པདྨ་སཾ་བྷཱ་བའི་རྡོ་རྗེའི་གསུང་འཁྲུལ་མེད།ལོ་ཙཱ་བ་གཉག་ཛྙཱ་ན་ཀུ་མཱ་ར་དང་།གནུབ་སངས་རྒྱས་ཡེ་ཤེས་ནས་བཀའ
མའི་བརྒྱུད་པ་བར་མ་ཆད་པ་དང་།གཏེར་ཁ་གོང་འོག་གཉིས་དང་།གཏེར་ཆེན་རྡོ་རྗེ་གླིང་པ་བཅས་ཀྱི་གཏེར་བྱོན་རྣམས་ཚིག་དོན་འདྲ་བར་བཞུགས་པས་ཤིན་ཏུ་ཡིད་ཆེས་པའི་གནས་སུ་བཟུང་བར་བྱའོ།།འདི་དག་ལ་རང་འགྲེལ

དང་།གདམས་པའི་ཆ་ལག་སོགས་ཀྱང་རྒྱས་པར་བཞུགས་སོ།།སརྦ་དཱ་མངྒ་ལཾ་བྷ་བ་ཏུ།།